**องค์การส่งเสริมการท่องเที่ยวประเทศกาตาร์**(อาหรับ: الهيئة العامة للسياحة, อังกฤษ: Qatar Tourism Authority) เป็นหนึ่งในหน่วยงานของรัฐบาลกาตาร์ซึ่งทำหน้าที่รับผิดชอบในการกำหนดและบริหารจัดการระเบียบ ข้อบังคับและกฎหมายต่าง ๆ ที่มีความเกี่ยวข้องกับการพัฒนาและส่งเสริมการท่องเที่ยวในประเทศกาตาร์ กระทรวงนี้ทำหน้าที่รับผิดชอบดูแลสิ่งดึงดูดใจทางการท่องเที่ยว และการอำนวยความสะดวกแก่นักท่องเที่ยวเพื่อขยายและเพิ่มความหลากหลายให้กับอุตสาหกรรมการท่องเที่ยวของประเทศกาตาร์ ตลอดจนสร้างบทบาทของอุตสาหกรรมการท่องเที่ยวให้ส่งผลต่อ GDP ของประเทศและเพื่อการเติบโตของประเทศในอนาคตและการพัฒนาทางสังคม

งานของ QTA ถูกกำหนดทิศทางโดยยุทธศาสตร์การท่องเที่ยวแห่งชาติ 2030 (QNTSS) เผยแพร่เมื่อ เดือนกุมภาพันธ์ 2014 โดยเนื้อหาระบุถึงแผนพัฒนาของอุตสาหกรรมที่จะดำเนินการในอนาคต

การได้รับยกเว้นการตรวจลงตราวีซ่า
--------------------------------

กลุ่มประเทศความร่วมมืออ่าวอาหรับ (บาห์เรน คูเวต โอมาน ซาอุดีอาระเบียและสหรัฐอาหรับเอมิเรตส์) ไม่จำเป็นต้องใช้วีซ่าเพื่อเข้าประเทศกาตาร์

วีซ่าสำหรับเยี่ยมเยือน
----------------------

รายชื่อ **34 ประ**เทศด้านล่างได้รับการยกเว้นการขอวีซ่าก่อนเข้าประเทศ และสามารถรับการยกเว้นวีซ่าได้เมื่อเดินทางมาถึงประเทศกาตาร์ การยกเว้นวีซ่ามีระยะเวลา **180 วัน** ตั้งแต่วันที่ออกเอกสารและ แต่ผู้ถือสิทธิ์มีสิทธิ์อยู่ในประเทศกาตาร์เป็นเวลา **90 วัน** ระหว่างทั้งการเดินทางแบบเที่ยวเดียวและหลายเที่ยว

|  |  |  |
| --- | --- | --- |
| 1. ออสเตรีย
2. บาฮามาส
3. เบลเยียม
4. บัลกาเรีย
5. โครเอเชีย
6. ไซปรัส
7. สาธารณรัฐเช็ก
8. เดนมาร์ก
9. เอสโตเนีย
10. ฟินแลนด์
11. ฝรั่งเศส
12. เยอรมนี | 13. กรีซ
14. ฮังการี
15. ไอซ์แลนด์
16. อิตาลี
17. ลัตเวีย
18. ลีชเทินชไตน์
19. ลิทัวเนีย
20. ลักเซมเบิร์ก
21. มาเลเซีย
22. มอลตา
23. เนเธอร์แลนด์
24. นอร์เวย์ | 25. โปแลนด์
26. โปรตุเกส
27. โรมาเนีย
28. เซเชลส์
29. สโลวาเกีย
30. สโลวีเนีย
31. สเปน
32. สวีเดน
33. สวิตเซอร์แลนด์
34. ตุรกี |

รายชื่อ 46 ประเทศด้านล่างได้รับการยกเว้นการขอวีซ่าก่อนเข้าประเทศ และสามารถรับการยกเว้นวีซ่าได้เมื่อเดินทางมาถึงประเทศกาตาร์ การยกเว้นวีซ่ามีระยะเวลา **30 วัน** ตั้งแต่วันที่ออกเอกสารและ แต่ผู้ถือสิทธิ์มีสิทธิ์อยู่ในประเทศกาตาร์เป็นเวลา **30 วัน** ระหว่างทั้งการเดินทางแบบเที่ยวเดียวและหลายเที่ยว และจะสามารถขยายความยกเว้นดังกล่าวต่อไปได้อีก **30 วัน**

|  |  |  |
| --- | --- | --- |
| 1. อันดอร์รา
2. อาร์เจนตินา
3. ออสเตรเลีย
4. อาเซอร์ไบจาน
5. เบลารุส
6. โบลิเวีย
7. บราซิล
8. บรูไน
9. แคนาดา
10. ชิลี
11. จีน
12. โคลอมเบีย
13. คอสตาริกา
14. คิวบา
15. เอกวาดอร์
16. จอร์เจีย | 17. กายอานา
18. ฮ่องกง
19. อินเดีย
20. อินโดนีเซีย
21. ไอร์แลนด์
22. ญี่ปุ่น
23. คาซัคสถาน
24. เลบานอน
25. มาซิโดเนีย
26. มัลดีฟส์
27. เม็กซิโก
28. มอลโดวา
29. โมนาโก
30. นิวซีแลนด์
31. ปานามา
32. ปารากวัย | 33. เปรู
34. รัสเซีย
35. ซานมารีโน
36. สิงคโปร์
37. แอฟริกาใต้
38. เกาหลีใต้
39. ซูรินาม
40. ไทย
41. ยูเครน
42. สหราชอาณาจักร
43. สหรัฐอเมริกา
44. อุรุกวัย
45. นครรัฐวาติกัน
46. เวเนซุเอลา |

วีซ่าสำหรับนักท่องเที่ยวประเทศกาตาร์
------------------------------------

นักท่องเที่ยวที่มายังประเทศกาตาร์ด้วยสายการบินใด ๆ ก็ตามสามารถขอวีซ่าท่องเที่ยวประเทศกาตาร์ทางออนไลน์ได้ โดยในการส่งคำขอของคุณ จำเป็นต้องดำเนินการดังนี้:

* กรอกแบบฟอร์มออนไลน์ให้สมบูรณ์
* อัปโหลดเอกสารที่จำเป็น (รวมถึงสแกนพาสปอร์ตและรูปถ่ายส่วนตัว)
* เตรียมข้อมูลการจองสายการบิน
* ชำระเงินออนไลน์โดยใช้บัตรเครดิตที่ถูกต้อง

นักท่องเที่ยวที่เดินทางมาประเทศกาตาร์ด้วยสายการบินกาตาร์แอร์เวย์ (Qatar Airways), สามารถดำเนินการขอวีซ่านักท่องเที่ยวให้กับผู้โดยสารที่เดินทางและนักท่องเที่ยวที่ติดตามมาด้วยที่มีหมายเลขการจองเดียวกันได้

วีซ่าเดินทางผ่านประเทศกาตาร์
----------------------------

ผู้โดยสารทุกประเทศที่เดินทางผ่านประเทศกาตาร์ด้วยสายการบินกาตาร์แอร์เวย์ (Qatar Airways) มีสิทธิ์ได้รับยกเว้นวีซ่าผ่านทาง สูงสุด 96 ชม แต่อย่างไรก็ตาม มีข้อตกลงและเงื่อนไขบางประการ ดังนั้นข้อตกลงวีซ่าจึงอยู่ภายใต้ดุลยพินิจของกระทรวงมหาดไทยของประเทศกาตาร์ .

วีซ่าเยี่ยมเยือนสำหรับผู้พักอาศัยในกลุ่มประเทศความร่วมมืออ่าวอาหรับ
-------------------------------------------------------------------

ผู้พักอาศัยในกลุ่มประเทศความร่วมมืออ่าวอาหรับ ผู้ที่ได้การรับรองทางด้านอาชีพพร้อมทั้งผู้ติดตาม สามารถขอรับวีซ่าเยี่ยมเยือนสำหรับผู้พักอาศัยในกลุ่มประเทศความร่วมมืออ่าวอาหรับ เมื่อมาถึงยังประเทศกาตาร์ได้ ในการขอรับวีซ่าแบบเข้าออกครั้งเดียวนั้นจะเสียค่าธรรมเนียมจำนวน 100 เรียลกาตาร์ (QAR) จ่ายด้วยบัตรเครดิต ได้รับสิทธิ์ 30 วัน และมีสิทธิ์ต่ออายุเพิ่มได้สามเดือน นักท่องเที่ยวที่ต้องการขอรับประโยชน์จากวีซ่าประเภทนี้อาจถูกร้องขอให้แสดงเอกสารรับรองทางด้านอาชีพตั้งแต่เดินทางเข้าประเทศกาตาร์

แหล่งอ้างอิง
------------

1. ↑  "Strategy 2030". องค์การส่งเสริมการท่องเที่ยวประเทศกาตาร์. คลังข้อมูลเก่าเก็บจากแหล่งเดิมเมื่อ 2018-10-05. สืบค้นเมื่อ 2017-10-15.
2. ↑  *The Report: Qatar 2015*. Oxford Business Group. 2015. ISBN 1910068276.